stanford-oval/wikipedia huggingface dataset:
ราชอาณาจักรซาร์ดิเนีย

ราชอาณาจักรซาร์ดิเนีย หรือ ราชอาณาจักรปีเยมอนเต-ซาร์ดิเนีย หรือ ราชอาณาจักรซาร์ดิเนีย-ปีเยมอนเต (อังกฤษ: Kingdom of Sardinia หรือ Piedmont-Sardinia หรือ Sardinia-Piedmont) เป็นราชอาณาจักรที่อยู่ภายใต้การปกครองของราชวงศ์ซาวอย (House of Savoy) ในปี ค.ศ. 1720 เมื่อพระเจ้าวิตโตรีโอ อาเมเดโอแห่งซิซิลีได้รับเกาะซาร์ดิเนียตามข้อตกลงของสนธิสัญญาลอนดอนเพื่อเป็นการแลกเปลี่ยนกับสูญเสียซิซิลีแก่จักรวรรดิออสเตรีย นอกจากตัวเกาะซาร์ดิเนียแล้วราชอาณาจักรซาร์ดิเนียก็ยังประกอบด้วยซาวอย, ปีเยมอนเต และนิส ลีกูเรียรวมทั้งเจนัวมาเพิ่มต่อมาในปี ค.ศ. 1815 ตามข้อตกลงในการประชุมแห่งเวียนนา (Congress of Vienna) ชื่อของราชอาณาจักรอย่างเป็นทางการจึงเป็น “ราชอาณาจักรซาร์ดิเนีย ไซปรัส และเยรูซาเลม อาณาจักรดยุคแห่งซาวอย และมอนต์เฟอร์รัต, ราชรัฐปีเยมอนเต ” (ราชวงศ์ซาวอยยังคงอ้างสิทธิในราชบัลลังก์ของราชอาณาจักรไซปรัส และ ราชอาณาจักรเยรูซาเลม แต่ทั้งสองราชอาณาจักรตกไปเป็นของจักรวรรดิออตโตมันเป็นเวลานานก่อนหน้านั้นแล้ว) ระหว่างคริสต์ศตวรรษที่ 18 และ คริสต์ศตวรรษที่ 19 ศูนย์กลางของการปกครองและเศรษกิฐของซาร์ดิเนียอยู่ที่ตูรินในปีเยมอนเตบนแผ่นดินใหญ่อิตาลี ในปี ค.ศ. 1860 นิสและซาวอยก็ถูกยกให้ฝรั่งเศสเพื่อเป็นการแลกเปลี่ยนกับการสนับสนุนของฝรั่งเศสในการรวมชาติอิตาลี (Italian unification) ในปี ค.ศ. 1861 ซาร์ดิเนียก็กลายเป็นรัฐก่อตั้งของราชอาณาจักรอิตาลีใหม่และยุติการเป็นราชอาณาจักรตั้งแต่บัดนั้นเป็นต้นมา
ดูเพิ่ม

ราชอาณาจักรอิตาลี
| ด ค กอดีตอาณาจักรในคาบสมุทรอิตาลี ซิซิลี และซาร์ดิเนีย |
| --- | --- |
 อาณาจักรพระสันตะปาปา  อิตาลี  จักรวรรดิโรมัน  ซาร์ดิเนีย  ซิซิลีทั้งสอง  ซิซิลี  เนเปิลส์  ลอมบาร์ด  ลอมบาร์ดี-เวเนเชีย  ทัสกานี  มิลาน  ปาร์มา  โมเดนาและเรจโจ  อูร์บีโน  มัสซาและการ์รารา  ลูคคา  เพรซิดิ  โซรา  เทรนต์  มานตัว  มอนต์เฟอร์รัต  ซาลุซโซ  สโปเลโต  จักรวรรดิไบแซนไทน์  อิตาลี (นโปเลียน)  อิตาลี (ยุคกลาง)  อิทรูเรีย  ซาแลร์โน  เบเนเวนโต
ราชวงศ์ยูลิอุส-เกลาดิอุส

| --- | --- |


พระราชอิสริยยศ: จักรพรรดิโรมัน  ฟาโรห์แห่งอียิปต์  เจ้าชายแห่งวุฒิสภา  นักบวชผู้ยิ่งใหญ่ที่สุดแห่งโรม  บิดาของประเทศ
ปกครอง:  จักรวรรดิโรมัน
ประมุขพระองค์แรก: จักรพรรดิเอากุสตุส
ประมุขพระองค์สุดท้าย: จักรพรรดิแนโร
สถาปนา: 27 ปีก่อนคริสต์ศักราช
ล่มสลาย: ค.ศ. 68 (68) (ถอดถอนโดยจักรพรรดิกัลบา)
เชื้อชาติ: โรมันโบราณ
ด ค ก
ราชวงศ์ยูลิอุส-เกลาดิอุส (อังกฤษ: Julio-Claudian dynasty) ประกอบด้วยจักรพรรดิโรมัน 5 พระองค์ ได้แก่ เอากุสตุส, ติแบริอุส, กาลิกุลา, เกลาดิอุส และแนโร
ชื่อ Julio-Claudian เป็นศัพท์ทางประวัติศาสตร์นิพนธ์จากตระกูลทั้งสองในราชวงศ์นี้: ยูลิอี ไกซาเรส และ เกลาดิอี แนโรเนส
เส้นเวลาราชวงศ์

เอากุสตุส (27 ปีก่อนคริสต์ศักราช–ค.ศ. 14)
ติแบริอุส (ค.ศ. 14–37)
กาลิกุลา (ค.ศ. 37–41)
เกลาดิอุส (ค.ศ. 41–54)
แนโร (ค.ศ. 54–68)
อ่านเพิ่ม

Matyszak, Philip. The Sons of Caesar: Imperial Rome's First Dynasty, London: Thames & Hudson, 2006 (hardcover, ISBN 0-500-25128-2)
Anthony Kamm, The Romans an Introduction
Suetonius, The Lives of the twelve Caesars http://www.fordham.edu/halsall/ancient/suetonius-index.html
Anthony A. Barrett, Agrippina : sex, power, and politics in the early Empire
Lecture and notes from CLCV 1003A (Classical Roman Civilization); Carleton University
Wood, Susan, The Incredible, Vanishing Wives of Nero http://www.portraitsofcaligula.com/3/miscellaneous1.htm [ลิงก์เสีย]
Holztrattner, Franz, Poppaea Neronis Potens: Studien zu Poppaea Sabina, Berger & Söhne: Graz-Horn, 1995
N.A. Octavia, tragedy preserved with the writings of Seneca
Tacitus, Annals
Robert Graves, I, Claudius
Robert Graves, Claudius the God
แหล่งข้อมูลอื่น

Julio-Claudian Art by Joe Geranio
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 2  3  4 
ประจำชาติ:  ฝรั่งเศส  BnF data  อิสราเอล  สหรัฐ  โปแลนด์
ราชอาณาจักรซิลิเชีย

สำหรับความหมายอื่น ดูที่ ราชอาณาจักรอาร์มีเนีย
ราชอาณาจักรอาร์มีเนียแห่งซิลิเชีย (อังกฤษ: Armenian Kingdom of Cilicia) หรือ ราชอาณาจักรซิลิเชีย (Cilician Kingdom) หรือ นิวอาร์มีเนีย เป็นคนละราชอาณาจักรกับราชอาณาจักรอาร์มีเนียของสมัยโบราณ เป็นอาณาจักรที่ก่อตั้งขึ้นในยุคกลางโดยผู้ลี้ภัยชาวอาร์มีเนียที่หนีการรุกรานอาร์มีเนียของชนเซลจุคตุรกี (Seljuk Turks) ที่ตั้งอยู่ที่อ่าวอเล็กซานเดร็ตตา (Gulf of Alexandretta) ของทะเลเมดิเตอร์เรเนียนที่ในปัจจุบันคือทางตอนใต้ของตุรกี อาณาจักรเป็นอิสระระหว่างปี ค.ศ. 1078 ถึงปี ค.ศ. 1375
ราชอาณาจักรซิลิเชียก่อตั้งขึ้นโดยราชวงศ์รูเบเนียน (Rubenian dynasty) ซึ่งเป็นสาขาหนึ่งของราชวงศ์บากราติดที่ครองบัลลังก์อาร์มีเนียและจอร์เจียในบางช่วงเวลา เมืองหลวงเดิมอยู่ที่ทาร์ซัส หลังจากนั้นก็ย้ายไปอยู่ที่ซิส ซิลิเชียเป็นพันธมิตรสำคัญของนักรบครูเสด และถือตนเองว่าเป็นที่มั่นของคริสต์ศาสนจักรในตะวันออก และเป็นศูนย์กลางของความเป็นชาตินิยมและวัฒนธรรมเมื่ออาร์มีเนียอยู่ภายใต้การยึดครองของชาวต่างประเทศในบางช่วง
ดูเพิ่ม

สงครามครูเสด
ราชอาณาจักรนิวซีแลนด์

ระวังสับสนกับ ประเทศนิวซีแลนด์
แผนที่ของราชอาณาจักรนิวซีแลนด์
ราชอาณาจักรนิวซีแลนด์ (อังกฤษ: Kingdom of New Zealand หรือ Realm of New Zealand) คือระบอบราชาธิปไตยภายใต้รัฐธรรมนูญที่มีสมเด็จพระเจ้าชาลส์ที่ 3 แห่งนิวซีแลนด์เป็นพระประมุข โดยราชอาณาจักรประกอบด้วย นิวซีแลนด์, หมู่เกาะคุก, นีอูเอ, โตเกเลา และ รอสส์ดีเพนเดนซีในทวีปแอนตาร์กติกา
| พื้นที่ | เมืองหลวง | ประชากร | เนื้อที่ |
| --- | --- | --- | --- |
|  นิวซีแลนด์ | เวลลิงตัน | 4,242,048 | 268,680 km² |
|  หมู่เกาะคุก | อาวารัว | 21,388 | 236 km² |
|  นีอูเอ | อาโลฟี | 2,145 | 260 km² |
|  โตเกเลา | ไม่มี | 1,405 | 10 km² |
|  รอสส์ดีเพนเดนซี | Scott Base | Scott Base: 10–80;  McMurdo Station: 200–1000 (seasonally) | 450,000 km² |
ดูเพิ่ม

Dominion of New Zealand
ราชอาณาจักรเพอร์กามอน

ราชอาณาจักรเพอร์กามอน (อังกฤษ: Kingdom of Pergamon) เป็นราชอาณาจักรในบริเวณตะวันออกกลางในเอเชียและยุโรปในบริเวณที่ปัจจุบันคือประเทศตุรกี ราชอาณาจักรเพอร์กามอนก่อตั้งขึ้นในปี 241 ก่อนคริสต์ศักราชโดยอัตตาลัสที่ 1 ราชอาณาจักรเจริญถึงจุดสูงสุดในปี 188 ก่อนคริสต์ศักราช  ในปี 133 ก่อนคริสต์ศักราชอัตตาลัสที่ 3ก็ยกราชอาณาจักรให้แก่พลเมืองโรมัน
ดูเพิ่ม

อาณาจักร
ราชอาณาจักรวิซิกอท

สำหรับความหมายอื่น ดูที่ อาณาจักร
ราชอาณาจักรวิซิกอท (อังกฤษ: Visigothic kingdom) เป็นอำนาจของยุโรปตะวันตกที่เริ่มตั้งแต่คริสต์ศตวรรษที่ 5 จนถึงคริสต์ศตวรรษที่ 8 เป็นหนึ่งในรัฐที่ตามมาจากจักรวรรดิโรมันตะวันตก เดิมก่อตั้งขึ้นโดยการการตั้งถิ่นฐานของวิซิกอทภายใต้ประมุขของตนเองในอากีแตน (กอลตอนใต้) โดยรัฐบาลของโรมัน ต่อมาก็ขยายดินแดนออกไปโดยการพิชิตในคาบสมุทรไอบีเรีย ราชอาณาจักรสามารถดำรงตัวเป็นอิสระจากจักรวรรดิไบแซนไทน์เมื่อไบแซนไทน์พยายามรื้อฟื้นอำนาจของโรมันในไอบีเรียประสบความล้มเหลว แต่เมื่อมาถึงต้นคริสต์ศตวรรษที่ 6 ชนแฟรงค์ในกอลก็สามารถได้รับชัยชนะต่อราชอาณาจักรวิซิกอททั้งหมดยกเว้นเซ็พติมาเนีย ในที่สุดราชอาณาจักรวิซิกอทก็ล่มสลายระหว่างการโจมตีของการรุกรานของอิสลาม (Umayyad conquest of Hispania) จากโมร็อกโก ต่อมาราชอาณาจักรอัสตูเรียสก็กลายเป็นอาณาจักรที่สืบต่อจากราชอาณาจักรวิซิกอท
ราชอาณาจักรวิซิกอทปกครองโดยพระมหากษัตริย์ที่มาจากการเลือกตั้งและต้องเป็นชนกอธโดยมี “เซเนท” เป็นที่ปรึกษาราชการที่ประกอบด้วยสังฆราช และขุนนาง แม้ว่าพระมหากษัตริย์จะพยายามก่อตั้งราชวงศ์แต่ก็ไม่มีผู้ใดทำสำเร็จ พระมหากษัตริย์องค์แรก ๆ นับถือคริสต์ศาสนานิกาย Arianism หลังจากนั้นก็เปลี่ยนเป็นลัทธิไนเซียน (Nicene Creed) ซึ่งทางสถาบันศาสนาพยายามสร้างอำนาจมากขึ้นจากการประชุมสภาสงฆ์แห่งโตเลโด (Councils of Toledo) แต่กระนั้นวิซิกอทก็เป็นชาติที่มีการวิวัฒนาการทางกฎหมายทางโลกที่ก้าวหน้าที่สุดในยุโรปตะวันตก “Liber Iudiciorum” กลายมาเป็นรากฐานของกฎหมายของสเปนตลอดยุคกลาง
ดูเพิ่ม

อาณาจักร
จักรวรรดิโรมัน
ราชวงศ์โปมาเร

| --- | --- |


พระราชอิสริยยศ: พระมหากษัตริย์, สมเด็จพระราชินีนาถ, เจ้าชาย, เจ้าหญิง
ปกครอง: ตาฮีตี, ราอีอาเตอา, บอราบอรา
เชื้อชาติ: ตาฮีตี
ประมุขพระองค์แรก: พระเจ้าโปมาเรที่ 1 แห่งตาฮีตี
ผู้นำสกุลองค์ปัจจุบัน: ไม่มี
ประมุขพระองค์สุดท้าย: พระเจ้าโปมาเรที่ 5 แห่งตาฮีตี
สถาปนา: ค.ศ. 1788
สิ้นสุด: ค.ศ. 1880
ด ค ก
ราชวงศ์โปมาเร (อังกฤษ: Pōmare Dynasty) เป็นราชวงศ์ที่ปกครองราชอาณาจักรตาฮีตี ในช่วงระหว่างการก่อตั้งราชอาณาจักรโดยพระเจ้าโปมาเรที่ 1ในปี ค.ศ. 1788 จนกระทั่งพระเจ้าโปมาเรที่ 5 ทรงสละราชบัลลังก์และยกราชอาณาจักรให้ฝรั่งเศสในปี ค.ศ. 1880
พระมหากษัตริย์ในราชวงศ์โปมาเร

พระเจ้าโปมาเรที่ 1 แห่งตาฮีตี (ค.ศ. 1791-1803)
พระเจ้าโปมาเรที่ 2 แห่งตาฮีตี (ค.ศ. 1803-1815)
พระเจ้าโปมาเรที่ 3 แห่งตาฮีตี (ค.ศ. 1821-1827)
สมเด็จพระราชินีนาถโปมาเรที่ 4 แห่งตาฮีตี (ค.ศ. 1827-1877)
พระเจ้าโปมาเรที่ 5 แห่งตาฮีตี (ค.ศ. 1877-1880)
แหล่งข้อมูลอื่น

The Tahitian Royal Family
Pomare Dynasty Adoptions
ดูเพิ่ม

ราชอาณาจักรตาฮีตี
รายพระนามพระมหากษัตริย์ตาฮีตี
ความสัมพันธ์ฮาวาย–ตาฮีตี
ราชวงศ์โปมาเร
ราชวงศ์อ็อลเดินบวร์ค

ราชตระกูลยุโรปที่มีต้นตอจากเยอรมัน
| --- | --- |


พระราชอิสริยยศ:  รายการ  ปัจจุบัน: พระมหากษัตริย์เดนมาร์ก (ผ่านการสมรส)  พระมหากษัตริย์นอร์เวย์  พระมหากษัตริย์สหราชอาณาจักร อดีต: จักรพรรดิรัสเซีย  พระมหากษัตริย์สวีเดน  พระมหากษัตริย์กรีซ  พระมหากษัตริย์ไอซ์แลนด์  พระมหากษัตริย์ลิโวเนีย  แกรนด์ดยุกอ็อลเดินบวร์ค  ดยุกแห่งซัคเซิน-เลาเอินบวร์ค  ดยุกแห่งชเลสวิช  ดยุกแห่งฮ็อลชไตน์  ดยุกแห่งอ็อลเดินบวร์ค  เคานต์แห่งอ็อลเดินบวร์ค 
ปกครอง:  รายการ  จักรวรรดิรัสเซีย, ราชอาณาจักรเดนมาร์ก, ราชอาณาจักรนอร์เวย์, ราชอาณาจักรสวีเดน, ราชอาณาจักรกรีซ, สหราชอาณาจักร, แกรนด์ดัชชีอ็อลเดินบวร์ค, ดัชชีซัคเซิน-เลาเอินบวร์ค, ดัชชีชเลสวิช, ดัชชีฮ็อลชไตน์ 
สาขา:  รายการ  เอากุสเทินบวร์ค (สิ้นสุด)  กลึคส์บวร์ค ราชวงศ์เดนมาร์ก (ปัจจุบันผ่านการสมรส)  ราชวงศ์นอร์เวย์  ราชวงศ์กรีก เมานต์แบ็ตเทน-วินด์เซอร์ ฮ็อลชไตน์-ก็อททอร์พ สายรัสเซีย  สายสวีเดน (สิ้นสุด)  สายแกรนด์ดยุก Danneskiold-Samsøe (สายนอกสมรส) 
ประมุขพระองค์แรก: เอลีมาร์ที่ 1 เคานต์แห่งอ็อลเดินบวร์ค
ผู้นำสกุลองค์ปัจจุบัน: ฟรีดริช เฟร์ดินันด์ เจ้าชายแห่งชเลสวิช-ฮ็อลชไตน์
ประมุขพระองค์สุดท้าย: เดนมาร์ก: มาร์เกรเธอที่ 2 (1972–2024) (สืบตระกูลฝั่งพระราชบิดา) รัสเซีย: นิโคลัสที่ 2 (1894–1917) สวีเดน: คาร์ลที่ 13 (1809–1818) กรีซ: กอนสตันดีโนสที่ 2 (1964–1973) อ็อลเดินบวร์ค: ฟรีดริช เอากุสท์ที่ 2 (1900–1918) ชเลสวิช ฮ็อลชไตน์ และซัคเซิน-เลาเอินบวร์ค: คริสเตียนที่ 9 (1863–1864)
สถาปนา: 1101; 923 ปีที่แล้ว (1101)
ล่มสลาย: รัสเซีย: การปฏิวัติเดือนกุมภาพันธ์, 1917 กรีซ: การลงประชามติสาธารณรัฐกรีก ค.ศ. 1974, 1974 อ็อลเดินบวร์ค: การปฏิวัติเยอรมัน, 1918 ซัคเซิน-เลาเอินบวร์ค: สงครามชเลสวิชครั้งที่สอง, 1864 ชเลสวิชและฮ็อลชไตน์: สงครามชเลสวิชครั้งที่สอง, 1864
ด ค ก
ราชวงศ์อ็อลเดินบวร์ค (อังกฤษ: House of Oldenburg) เป็นสายราชตระกูลเยอรมันที่ปกครองหรือเคยปกครองเหนือเดนมาร์ก ไอซ์แลนด์ กรีซ นอร์เวย์ รัสเซีย สวีเดน สหราชอาณาจักร ชเลสวิช ฮ็อลชไตน์ และอ็อลเดินบวร์ค พระมหากษัตริย์องค์ปัจจุบันของนอร์เวย์และสหราชอาณาจักรสืบเชื้อสายทางพระราชบิดาของสายกลึคส์บวร์คในราชวงศ์นี้
ราชตระกูลรุ่งเรืองขึ้นมามีความสำคัญเมื่อเคานต์คริสเตียนที่ 1 แห่งอ็อลเดินบวร์คได้รับเลือกเป็นพระมหากษัตริย์แห่งเดนมาร์กในปี ค.ศ. 1448 และนอร์เวย์ในปี ค.ศ. 1450 และราชวงศ์อ็อลเดินบวร์คก็ได้ปกครองเดนมาร์กตั้งแต่บัดนั้นเป็นต้นมา
ประวัติ

การเสกสมรสของเคานต์แห่งอ็อลเดินบวร์ค ในยุคกลางเป็นการปูทางไปสู่การเป็นทายาทของพระมหากษัตริย์ในราชอาณาจักรต่างๆ ในสแกนดิเนเวีย ในคริสต์ศตวรรษที่ 14 โดยการเสกสมรสระหว่างผู้สืบเชื้อสายของพระเจ้าวัลเดมาร์ที่ 1 แห่งสวีเดน และพระเจ้าอีริคที่ 4 แห่งเดนมาร์ก ก็ทำให้ได้ครองสวีเดนและเดนมาร์กมาตั้งแต่ปี ค.ศ. 1350
ในขณะนั้นคู่แข่งคือผู้สืบเชื้อสายจากสมเด็จพระราชินีนาถมาร์เกรเธอที่ 1 แห่งเดนมาร์ก ในคริสต์ศตวรรษที่ 15 ทายาทอ็อลเดินบวร์ค สมรสกับเฮดวิกแห่งฮ็อลชไตน์ผู้สืบเชื้อสายมาจากยูเฟเมียแห่งสวีเดนและนอร์เวย์ และจากพระเจ้าอีริคที่ 4 แห่งเดนมาร์ก พระโอรสคริสเตียนจึงกลายเป็นพระมหากษัตริย์ของทั้งสามอาณาจักรที่เรียกว่าสหราชอาณาจักรคาลมาร์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ House of Oldenburg
Marek, Miroslav, The House of Oldenburg, Genealogy.EU.
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 2  VIAF 2 
ประจำชาติ:  เยอรมนี  อิสราเอล  สหรัฐ  เช็กเกีย  โปแลนด์ 
ประชาชน:  Deutsche Biographie
ราชวงศ์คาลาคาอัว

| --- | --- |


พระราชอิสริยยศ: พระมหากษัตริย์, สมเด็จพระราชินี, เจ้าชาย, เจ้าหญิง
ปกครอง: ราชอาณาจักรฮาวาย
เชื้อชาติ: ชาวฮาวาย
ประมุขพระองค์แรก: พระเจ้าคาลาคาอัวแห่งฮาวาย
ผู้นำสกุลองค์ปัจจุบัน: ควินติน คาวานานาโคอา
ประมุขพระองค์สุดท้าย: สมเด็จพระราชินีนาถลีลีโอกาลานีแห่งฮาวาย
สถาปนา: 1874
สิ้นสุด: 1917
ด ค ก
ราชวงศ์คาลาคาอัว (อังกฤษ: House of Kalākaua) เป็นราชวงศ์ที่ปกครองราชอาณาจักรฮาวายตั้งแต่การครองราชย์ของพระเจ้าคาลาคาอัวแห่งฮาวายใน 1874 จนถึงการล้มล้างราชบัลลังก์ของสมเด็จพระราชินีนาถลีลีโอกาลานีแห่งฮาวายใน 1893
พระมหากษัตริย์

| ลำดับ | พระบรมรูป | รายพระนาม | ระยะเวลาที่ครองราชย์  (พ> ศ.) | ระยะเวลาที่ครองราชย์  (ค> ศ.) | รวมปีครองราชย์ |
| --- | --- | --- | --- | --- | --- |
|  1  |  |  พระเจ้าคาลาคาอัวแห่งฮาวาย |  2417-2434  |  1874-1891  |  17 ปี |
|  2  |  |  สมเด็จพระราชินีนาถลีลีโอกาลานีแห่งฮาวาย |  2434-2436  |  1891-1893  |  2 ปี |
สมาชิกราชวงศ์

พระเจ้าคาลาคาอัวแห่งฮาวาย (1836–1891)
สมเด็จพระราชินีนาถลีลีโอกาลานีแห่งฮาวาย (1839–1893)
มกุฎราชกุมารี วิกตอเรีย คาอิอูลานี (1875–1899)
มกุฎราชกุมาร วิลเลียม พิต เลเลอิโอโฮกู (1854–1877)
เจ้าหญิง มิเรียม ลิเคลิเค (1851–1887)
เจ้าหญิง คาอิทิมินาอาอูอาโอ (1844–1848)
เจ้าชาย คาลิโอกาลานี (1835–1852)
เจ้าชาย คินีนี (?–สิ้นพระชนม์เมื่อทรงเยาว์)
เจ้าชาย โมเสส (1834–สิ้นพระชนม์เมื่อทรงเยาว์)
ไฮเชฟ คาปาอาเคอา (1815–1866)
ไฮเชฟเฟส คีโอโฮคาโลเล (1816–1869)
แหล่งข้อมูลอื่น

KALAKAUA AND LILIUOKALANI'S GENEALOGY
The Royal Family of Hawaii Official Site Kalakaua Chart  เก็บถาวร 2008-02-16 ที่ เวย์แบ็กแมชชีน
ราชาธิปไตยของปวงชน

ราชาธิปไตยของปวงชน (อังกฤษ: popular monarchy) เป็นระบบการปกครองแบบราชาธิปไตยอย่างหนึ่งซึ่งบรรดาศักดิ์ของพระมหากษัตริย์ยึดโยงกับอาณัติประชาชนแทนรัฐ เป็นธรรมเนียมในบางท้องที่ เช่น สกอตแลนด์ ตั้งแต่สมัยกลาง และใช้บ้างในทวีปยุโรปคริสต์ศตวรรษที่ 19 และ 20 ซึ่งมักสะท้อนผลแห่งการปฏิวัติของประชาชน ฉะนั้น ระหว่างการปฏิวัติฝรั่งเศส พระเจ้าหลุยส์ที่ 16 จำต้องทรงเปลี่ยนบรรดาศักดิ์เพื่อชี้ว่าพระองค์ทรงเป็นพระมหากษัตริย์ของประชาชนแทนผู้ปกครองแผ่นดินองค์อธิปัตย์
ปัจจุบัน ประเทศเบลเยียมเป็นประเทศเดียวที่แสดงอย่างชัดเจนเป็นราชาธิปไตยของปวงชน ราชาธิปไตยภายใต้รัฐธรรมนูญในความหมายสมัยใหม่อาจถือว่าเป็นวิวัฒนาการของความคิดดังกล่าว เช่น โดยทั่วไปรัฐธรรมนูญให้อำนาจอธิปไตยเป็นของประชาชน มิใช่พระมหากษัตริย์
ราชวงศ์ยอร์ก

| --- | --- |


พระราชอิสริยยศ:  ดยุกแห่งยอร์ก  กษัตริย์อังกฤษ 
ปกครอง: อังกฤษ
เชื้อชาติ: อังกฤษ, ฝรั่งเศส, คาสตีล
ประมุขพระองค์แรก: เอ็ดมันด์แห่งแลงลีย์ ดยุกที่ 1 แห่งยอร์ก
ประมุขพระองค์สุดท้าย: พระเจ้าริชาร์ดที่ 3 แห่งอังกฤษ
สถาปนา: ค.ศ. 1385
สิ้นสุด: ค.ศ. 1499
ด ค ก
ดอกกุหลาบขาว สัญลักษณ์ราชวงศ์ยอร์ก
ราชวงศ์ยอร์ก (อังกฤษ: House of York) เป็นสาขาหนึ่งของราชวงศ์แพลนทาเจเน็ท ของอังกฤษ ราชวงศ์ยอร์กเป็นฝ่ายตรงข้ามของราชวงศ์แลงคาสเตอร์ ในสงครามดอกกุหลาบ ซึ่งเป็นสงครามกลางเมืองในการแย่งราชบัลลังก์อังกฤษ ซึ่งมีผลกระทบกระเทือนต่อราชอาณาจักรอังกฤษ และราชอาณาจักรเวลส์ ระหว่างคริสต์ศตวรรษที่ 15 ชื่อของราชวงศ์ตั้งตามชื่อ เอ็ดมันด์แห่งแลงลีย์ พระราชโอรสองค์ที่สี่ในพระเจ้าเอ็ดเวิร์ดที่ 3 ผู้มีตำแหน่งเป็นดยุคแห่งยอร์ก สัญลักษณ์ของราชวงศ์ยอร์กคือดอกกุหลาบขาวแห่งยอร์ก
พระเจ้าเฮนรีที่ 7 ทรงยุติการแย่งราชบัลลังก์ในสงครามดอกกุหลาบ ระหว่างราชวงศ์แลงคาสเตอร์กับราชวงศ์ยอร์กโดยการเสกสมรสกับเอลิซาเบธแห่งยอร์ก พระราชธิดาของพระเจ้าเอ็ดเวิร์ดที่ 4 และตั้งราชวงศ์ใหม่ที่เรียกว่า “ราชวงศ์ทิวดอร์”
กษัตริย์ราชวงศ์ยอร์ก ของอังกฤษ:
พระเจ้าเอ็ดเวิร์ดที่ 4 ครองราชย์ ค.ศ. 1461 - ค.ศ. 1470
พระเจ้าเอ็ดเวิร์ดที่ 5 ครองราชย์ ค.ศ. 1483 - ค.ศ. 1483
พระเจ้าริชาร์ดที่ 3 ครองราชย์ ค.ศ. 1483 - ค.ศ. 1485
มรดก

จนถึงการรวมสองราชวงศ์เข้าด้วยกัน บรรดาศักดิ์ "ดยุกแห่งยอร์ก" ได้ตกมาเป็นบรรดาศักดิ์ของพระมหากษัตริย์ที่จะพระราชทานให้แก่พระราชโอรสพระองค์รอง โดยผู้ประเดิมบรรดาศักดิ์นี้คือ ริชาร์ดแห่งชรูว์สบรี (พระโอรสพระองค์รองในพระเจ้าเอ็ดเวิร์ดที่ 4 ซึ่งเป็นหนึ่งในเจ้าชายที่ประทับในหอคอยลอนดอน) โดยไม่เคยมีผู้ครองบรรดาศักดิ์พระองค์ในไหนเลยที่ได้สืบตระกูลบรรดาศักดิ์นี้ให้กับโอรส เพราะส่วนมากสิ้นพระชนม์โดยปราศจากโอรสสืบตระกูล หรืออีกกรณีหนึ่งคือได้เสวยราชย์เป็นพระมหากษัตริย์ บรรดาศักดิ์นี้ในปัจจุบันถือครองโดยเจ้าชายแอนดรูว์ พระราชโอรสพระองค์รองในสมเด็จพระราชินีนาถเอลิซาเบธที่ 2
สัญลักษณ์ของราชวงศ์ยอร์กคือ กุหลาบขาว ซึ่งยังใช้เป็นสัญลักษณ์ของเมืองยอร์กเชอร์ และสัญลักษณ์ของเหล่าจาโคไบต์
ดูเพิ่ม

สงครามดอกกุหลาบ
ราชวงศ์แพลนทาเจเน็ท
ราชวงศ์แลงคาสเตอร์
ราชวงศ์ทิวดอร์
แหล่งข้อมูลอื่น

เว็บไซต์ทางการของราชวงศ์อังกฤษแสดงผังราชวงศ์ยอร์ก
ราชวิถีเวิร์ดพีซี

| --- | --- |

พื้นที่ทำงานเอกสารบนราชวิถีเวิร์ดพีซี
ผู้ออกแบบ: นายแพทย์ชุษณะ มะกรสาร
นักพัฒนา: โรงพยาบาลราชวิถี
วันที่เปิดตัว: เมษายน พ.ศ. 2529

รุ่นเสถียร: 2.4    / สิงหาคม พ.ศ. 2536
 
ภาษาที่เขียน: ภาษาแอสเซมบลี
ระบบปฏิบัติการ: เอ็มเอสดอส
แพลตฟอร์ม: IBM PC compatible
ขนาด: รวม 401 กิโลไบต์
ภาษา: ภาษาไทย
ประเภท: โปรแกรมประมวลคำ
สัญญาอนุญาต: สาธารณสมบัติ
เว็บไซต์: Mirror at mahamodo.com
ราชวิถีเวิร์ดพีซี (อังกฤษ: Rajavithi Word PC) หรือเรียกอย่างไม่เป็นทางการว่า ราชวิถีเวิร์ดพีซี, เวิร์ดราชวิถี หรือ RW เป็นโปรแกรมประมวลคำ ทำงานบนระบบปฏิบัติการเอ็มเอสดอส สร้างขึ้นโดยชมรมไมโครคอมพิวเตอร์ โรงพยาบาลราชวิถี นำโดยนายแพทย์ชุษณะ มะกรสาร เมื่อ พ.ศ. 2526 พัฒนาอย่างต่อเนื่องจนถึง พ.ศ. 2536 รุ่นล่าสุดอยู่ที่รุ่น 2.4 โปรแกรมนี้มีการนำมาใช้สอนเป็นหลักสูตรวิชาคอมพิวเตอร์เบื้องต้นในสถานศึกษาด้วย
ประวัติ

ราชวิถีเวิร์ดพีซี พัฒนาขึ้นโดยชมรมไมโครคอมพิวเตอร์ โรงพยาบาลราชวิถี นำโดยนายแพทย์ชุษณะ มะกรสาร เมื่อ พ.ศ. 2526
และออกเผยแพร่สู่ผู้ใช้ครั้งแรก เมื่อ เมษายน พ.ศ. 2529 และได้มี รุ่น 1.1 และ 1.2 ออกมาในเวลาถัดมาไม่นาน ซึ่งรุ่น 1.1 และ 1.2
เพิ่มขีดความสามารถในการพิมพ์ แต่ไม่มีการแก้ไขในส่วนของโปรแกรมแก้ไขข้อความแต่อย่างใด  ราชวิถีเวิร์ดพีซี รุ่น 1.x
สามารถใช้กับการ์ดแสดงผลแบบโมโนโครมที่ดัดแปลงใส่รอมอักขระภาษาไทยลงไป หรือการ์ดภาษาไทย เท่านั้น
รุ่น 2.0 พัฒนาขึ้นให้สามารถใช้กับการ์ดแสดงผลแบบ VGA และ EGA ในภาวะข้อความ และการ์ดแสดงผลแบบ Hercules ในภาวะกราฟิก ได้
เพิ่มความสามารถในการพิมพ์ ซึ่งได้นำออกเผยแพร่เมื่อ ตุลาคม พ.ศ. 2533
รุ่น 2.1 พัฒนาให้สามารถแสดงผลในภาวะกราฟิกกับการ์ดแสดงผลแบบ VGA และ EGA ได้ ออกเผยแพร่เมื่อ 15 กันยายน พ.ศ. 2534
รุ่น 2.2 เป็นรุ่นสำหรับใช้ภายใน ไม่ได้ออกเผยแพร่
รุ่น 2.3 พัฒนาให้สามารถแสดงสีในภาวะกราฟิก เมื่อใช้กับการ์ดแสดงผลแบบ VGA ได้ สามารถเปิดแฟ้มข้อมูลได้ครั้งละ 2 แฟ้มข้อมูล
และสามารถสร้างไฟล์สำรอง ซึ่งมีนามสกุล .bak โดยอัตโนมัติเมื่อทำการบันทึก โดยรุ่นนี้มีเมนูแบบดรอปดาวน์ เพื่อความสะดวกของผู้เริ่มใช้โปรแกรม
นำออกเผยแพร่เมื่อ 2 สิงหาคม พ.ศ. 2535
ข้อจำกัด

ราชวิถีเวิร์ดพีซีมีข้อจำกัดในด้านขนาดไฟล์เอกสาร ที่มีความยาวได้ไม่เกิน 64 กิโลไบต์
ความต้องการของระบบ

ไมโครคอมพิวเตอร์ 16 บิต แบบ IBM PC compatible
หน่วยความจำอย่างน้อย 256 กิโลไบต์
การ์ดแสดงผลภาษาไทย (การ์ดภาษาไทย) หรือ การ์ดแสดงผลแบบ Hercules, EGA และ VGA
เครื่องขับแผ่นบันทึกแบบอ่อนอย่างน้อย 1 ตัว
เครื่องพิมพ์
จอภาพแบบสีหรือแบบโมโนโครม
ราชวงศ์หรยังกะ

ราชวงศ์หรยังกะ (อังกฤษ: Haryanka dynasty) เป็นราชวงศ์ที่ 3 ที่ปกครองแผ่นดินอินเดีย มีศูนย์กลางอยู่ที่เมืองมคธ โดยราชวงศ์นี้ถูกสถาปนาต่อจากการล่มสลายของ ราชวงศ์ปรัทโยต และ ราชวงศ์พฤหทรถะ ราชวงศ์นี้มีศูนย์กลางอยู่ที่เมือง ราชคฤห์ ซึ่งมีอาณาเขตใกล้เคียงกับเมืองปัฏณา ใน อินเดียปัจจุบัน โดยมีพระเจ้าพิมพิสารเป็นผู้ก่อตั้งราชวงศ์นี้
ในบันทึกทางศาสนาพุทธ มหาวงศ์ กล่าวว่า พระเจ้าพิมพิสารขึ้นครองราชย์ต่อจากพระเจ้าภัททิยะ เมื่ออายุได้ 15 พระชันษา
เมื่อราชวงศ์นี้ล่มสลายลง ราชวงศ์ที่ครองแผ่นดินมคธต่อคือ ราชวงศ์ศิศุนาค
รายพระนามกษัตริย์ > พระเจ้าพิมพิสาร

บทความหลัก: พระเจ้าพิมพิสาร
พระเจ้าพิมพิสารครองราชย์ตั้งแต่ปี 545-493 ก่อนคริสตกาล ขอบเขตของอาณาจักรของพระองค์ถูกกล่าวถึงใน มหาวงศ์ พระองค์มีที่ปรึกษาคนสำคัญคือ โสณโกฬิวิสะ, สุมานะ, อำมาตย์โกลิยะ, กุมภโกสกะ และ ชีวก
ทั้งตำราทางศาสนาเชนและตำราทางศาสนาพุทธอ้างว่ากษัตริย์เป็นสาวกของพวกศาสนานั้น โดย อุตตรธัมมยานาสูตร กล่าวว่าพระองค์เป็นสาวกของ มหาวีระ ในขณะที่  พระสุตตันตปิฎก  กล่าวว่าพระองค์และ พระเขมาเถรี พระมเหสีเป็นสาวกของ พระโคตมพุทธเจ้า ในตอนหลังได้กล่าวเพิ่มเติมว่าพระองค์ทรงมีรับสั่งแต่งตั้ง ชีวกโกมารภัจจ์ เพื่อช่วยเหลือ พระภิกษุสงฆ์  และพระองค์ยังได้อภิเษกกับ พระนางโกศลเทวี พระขนิษฐาของ พระเจ้าปเสนทิโกศล อีกด้วย
อ้างอิงจากบันทึกของ George Turnour และ N.L. Dey กล่าวว่าพระเจ้าพิมพิสาร มีพระบิดาคือ พระเจ้าภัททิยะ แต่ ปุราณะ เรียกพระนามว่า เหมชิต, เกษมชิต, กเษตโรจา และตำราภาษาทิเบตกล่าวถึงเขาว่า มหาปัทมะ
รายพระนามกษัตริย์ > พระเจ้าอชาตศัตรู

บทความหลัก: พระเจ้าอชาตศัตรู
พระเจ้าอชาตศัตรูครองราชย์ตั้งแต่ปี 493-462 ก่อนคริสตกาล พระองค์ทรงอภิเษกกับ พระนางวชิรา องค์หญิงแห่งแคว้นโกศล
ในข้อมูลบางส่วนกล่าวว่าพระเจ้าพิมพิสารถูกคุมขังและถูกพระเจ้าอชาตศัตรูสังหาร เพื่อความยิ่งใหญ่ของราชวงศ์ พระเจ้าอชาตศัตรูมีชีวิตอยู่ร่วมสมัยกับ มหาวีระ (599–527 ปีก่อนคริสตกาล) และ พระโคตมพุทธเจ้า (563–483 ปีก่อนคริสตกาล) พระองค์ทรงทำสงครามกับ แคว้นวัชชี ที่ปกครองโดย พระเจ้าลิจฉวี และพิชิต เมืองเวสาลี ได้สำเร็จ
รายพระนามกษัตริย์ > พระเจ้าอุทัยภัทร

บทความหลัก: พระเจ้าอุทัยภัทร
พระเจ้าอุทายิน หรือ พระเจ้าอุทัยภัทร ได้รับการกล่าวถึงในตำราพุทธศาสนาและเชนในฐานะรัชทายาทของพระเจ้าอชาตศัตรู อย่างไรก็ตาม  ปุรณะ  กล่าวถึงเขาในฐานะกษัตริย์องค์ที่สี่รองจาก พระเจ้าทาสกะ
รายพระนามกษัตริย์ > กษัตริย์รุ่นหลัง

ปุรณะ กล่าวว่า นันทิวรธัน และ มหานันทิน ว่าเป็นเชื้อสายของของพระเจ้าอุทัยภัทร แต่ในบันทึกของศาสนาพุทธกล่าวว่า พระเจ้าอนุรุทธะ, พระเจ้ามุณฑะ และ พระเจ้านาคทาสกะ เป็นรัชทายาทของพระเจ้าอุทัยภัทร
พระเจ้าพิมพิสาร แห่ง มคธทรงประทับอยู่ที่เวฬุวัน; ศิลปกรรมจาก สาญจี
พระเจ้าอชาตศัตรูใชแคทะพัลต์บุกตีเมืองลิจฉวี
ราชอาณาจักรเวสเซกซ์

ราชอาณาจักรเวสเซกซ์ (อังกฤษ: Wessex หรือ Westseaxe (ภาษาอังกฤษเก่า)) หรือ “แซ็กซอนตะวันตก” เป็นอาณาจักรแองโกล-แซ็กซอนของแซ็กซอนตะวันตกทางตะวันตกเฉียงใต้ของอังกฤษในคริสต์ศตวรรษที่ 6 จนอังกฤษรวมตัวกันเป็นประเทศในคริสต์ศตวรรษที่ 9 ภายใต้ราชวงศ์เวสเซกซ์ หลังจากสมัยสมเด็จพระเจ้าคานูทมหาราชเวสเซกซ์ก็มีฐานะเป็นอาณาจักรเอิร์ล (Earldom) ตั้งแต่ ค.ศ. 1020 ถึง ค.ศ. 1066 หลังจากสมเด็จพระเจ้าวิลเลียมที่ 1 แห่งอังกฤษทรงได้รับชัยชนะต่ออังกฤษ พระองค์ก็รงยุบอาณาจักรเอิร์ลต่างๆ ในอังกฤษ เวสเซกซ์ถูกแบ่งระหว่างผู้ติดตามของพระองค์
ดูเพิ่ม

แองโกล-แซ็กซอน
ราชวงศ์เวสเซ็กซ์
ประวัติศาสตร์ของหมู่เกาะอังกฤษ
| ด ค กเจ็ดอาณาจักร |
| --- | --- |
อีสต์แองเกลีย ·  เอสเซ็กซ์ ·  เคนต์ ·  เมอร์เซีย ·  นอร์ทธัมเบรีย (เบอร์นิเซีย, ไดรา) ·  ซัสเซ็กซ์ ·  เวสเซ็กส์
ราชวงศ์เวสเซกซ์

อังกฤษราวปี  ค.ศ. 800 แสดงให้เห็นบริเวณเวสเซกซ์ทางตะวันตกเฉียงใต้; เมอร์เซียตอนกลาง; นอร์ทธัมเบรียทางตะวันออกเฉียงเหนือ; และ อีสแองเกลีย เอสเซกซ์ เคนต์ และ ซัสเซกซ์ทางตะวันออกเฉียงใต้
ราชวงศ์เวสเซกซ์ หรือ ราชวงศ์เซอร์ดิก  (อังกฤษ: House of Wessex หรือ House of Cerdic) เป็นราชวงศ์แซ็กซอนที่ปกครองราชอาณาจักรทางตะวันตกเฉียงใต้ของอังกฤษที่เรียกว่าเวสเซ็กซ์ระหว่างคริสต์ศตวรรษที่ 6 ภายใต้การนำของพระเจ้าเซอร์ดิคแห่งเวสเซ็กซ์จนกระทั่งรวมเป็นราชอาณาจักรอังกฤษ
จากนั้นราชวงศ์เวสเซ็กซ์ก็ปกครองอังกฤษทั้งหมดที่เรียกว่า “Bretwalda” ตั้งแต่ สมเด็จพระเจ้าอัลเฟรดมหาราช ในปี ค.ศ. 871 ไปจนถึงสมเด็จพระเจ้าเอ็ดมันด์ที่ 2 แห่งอังกฤษ ในปี ค.ศ. 1016 การปกครองของราชวงศ์เวสเซ็กซ์มักจะมีผู้อ้างสิทธิในราชบัลลังก์จากฝ่ายอื่นโดยเฉพาะจาก บริเวณเดนลอว์ (Danelaw) ที่ปกครองโดยกฎหมายของเดนมาร์ก และต่อมาโดยสเวน ฟอร์คเบียร์ดผู้ยึดราชบัลลังก์ระหว่าง ค.ศ. 1013 ถึง ค.ศ. 1014 ระหว่างรัชสมัยของสมเด็จพระเจ้าเอเธล์เรดที่ 2 แห่งอังกฤษ พระเจ้าสเวน ฟอร์คเบียร์ดและผู้สืบเชื้อสายของพระองค์ปกครองอังกฤษจนปี ค.ศ. 1042 หลังจากรัชสมัยของสมเด็จพระเจ้าฮาร์ธาคานูท ราชวงศ์เวสเซ็กซ์ก็ได้รับการฟื้นฟูอยู่ชั่วระยะหนึ่งระหว่างปี ค.ศ. 1042 ถึงปี ค.ศ. 1066 ภายใต้การปกครองของสมเด็จพระเจ้าเอ็ดเวิร์ดผู้สารภาพ และ สมเด็จพระเจ้าฮาโรลด์ กอดวินสัน หรือพระเจ้าฮาโรลด์ที่ 2 ราชวงศ์เวสเซ็กซ์ก็สิ้นสุดลงไม่นานหลังจากยุทธการเฮสติงส์โดยสมเด็จพระเจ้าเอ็ดการ์ เอเธลลิงผู้ครองราชย์ต่อจากพระเจ้าฮาโรลด์ถูกปลดจากราชบัลลังก์โดยดยุคแห่งนอร์มังดีผู้ต่อมาขึ้นครองราชย์เป็นสมเด็จพระเจ้าวิลเลียมที่ 1 แห่งอังกฤษ หรือ “พระเจ้าวิลเลียมผู้พิชิต” (William the Conqueror) ปฐมกษัตริย์ราชวงศ์นอร์มัน
รายพระนามพระมหากษัตริย์แห่งอังกฤษแห่งราชวงศ์เวสเซ็กซ์

พระเจ้าเอ็กเบิร์ต แห่งเวสเซ็กซ์ เป็นกษัตริย์ที่มีอำนาจมากที่สุดและปกครองอาณาจักรอื่นๆในแองโกล-แซ็กซัน เนื่องจากอำนาจของกษัตริย์แห่งอาณาจักรเมอร์เซียลดน้อยลง
พระเจ้าเอเธล์วูลฟ์ แห่งเวสเซ็กซ์
พระเจ้าเอเธล์บาลด์ แห่งเวสเซ็กซ์
พระเจ้าเอเธล์เบิร์ท แห่งเวสเซ็กซ์
พระเจ้าเอเธล์เรด แห่งเวสเซ็กซ์
พระเจ้าอัลเฟรดมหาราช
พระเจ้าเอ็ดเวิร์ดผู้อาวุโส
พระเจ้าแอเทลสแตนแห่งอังกฤษ
พระเจ้าเอ็ดมันด์ที่ 1
พระเจ้าเอเดรด
พระเจ้าเอ็ดวี
พระเจ้าเอ็ดการ์ผู้รักสงบ
พระเจ้าเอ็ดเวิร์ดผู้พลีชีพ
พระเจ้าเอเธล์เรดที่ 2 แห่งอังกฤษ
พระเจ้าเอ็ดมันด์ที่ 2 แห่งอังกฤษ
พระเจ้าเอ็ดเวิร์ดผู้สารภาพ
พระเจ้าฮาโรลด์ กอดวินสัน
พระเจ้าเอ็ดการ์ เอเธลลิง
ผังเครือญาติราชวงศ์เวสเซ็กซ์

ผังลำดับเครือญาติ (family tree) ของราชวงศ์เวสเซ็กซ์
ดูเพิ่ม

รายพระนามพระมหากษัตริย์แห่งอังกฤษ
รายพระนามกษัตริย์แห่งหมู่เกาะอังกฤษ
ราชอาณาจักรเวสเซ็กซ์
ราชินีเอสเธอร์ (จิตรกรรม)

ภาพจิตรกรรมโดยเอ็ดวิน ลอง
ราชินีเอสเธอร์ โดยเอ็ดวิน ลอง
ราชินีเอสเธอร์ (อังกฤษ: Queen Esther) เป็นภาพจิตรกรรมที่วาดในปี ค.ศ. 1878 โดยเอ็ดวิน ลอง
จิตรกรวาดภาพประกอบหนังสือสารคดีท่องเที่ยวในพิพิธภัณฑ์บริติชเพื่อแสดงภาพของราชินีเอสเธอร์ในพระราชวังของกษัตริย์อาหสุเอรัสที่สุสา ตามเรื่องเล่าในหนังสือเอสเธอร์ในคัมภีร์ไบเบิล
ภาพจิตกรรมจัดแสดงครั้งแรกในปี ค.ศ. 1878 ทีั่รอยัลอะคาเดมีออฟอาตส์ ปัจจุบันเป็นส่วนหนึ่งของงานสะสมศิลปะ Pérez Simón.
ภาพจิตรกรรมนี้ตั้งใจจะให้แขวนข้างกับภาพจิตรกรรมที่คล้ายกันซึ่งแสดงภาพวัชที เก็บอยู่ในพิพิธภัณฑ์และหอศิลปที่มหาวิทยาลัยบ็อบ โจนส์เป็นระยะเวลาหนึ่ง และปัจจุบันเก็บอยู่ที่หอศิลป์แห่งชาติวิกตอเรีย (National Gallery of Victoria; NGV)